Темин

Ли Те-мин (корејски: 이태민; роден на 18 јули 1993 година), попознат како Темин, е јужнокорејски пејач и актер. Тој дебитирал како член на јужнокорејскиот машки бенд, ''Шајни'' во мај 2008 година и супергрупата СуперЕм во 2019 година, и двете под Ес-Ем ентертејнмент, а потоа бил означен од медиумите како „Идол на идолот“ поради големиот број идоли што го цитирале како инспирација. Како актер, првата улога на Темин била Јунсу во комедијата на Ем-Би-Ес во 2009 година ''„Урнебесни домаќинки“''.
Темин дебитирал како солист во 2014 година со објавувањето на неговата прва (ЕП), ''Ејс (Ace)''. Се искачил на првото место на јужнокорејската табела за албуми Гаон, а неговиот водечки сингл „Дејнџер“ (Danger) го достигнал петтото место на дигиталната табела Гаон. Неговиот прв студиски албум, ''Прес ит (Press It)'' (2016), исто така се нашол на првото место на табелата за албуми Гаон. Темин го имал своето соло деби во Јапонија во јули 2016 година со објавувањето на неговата втора ЕП, ''Сајонара Хитори''. Неговата трета EП, ''Флејм оф лав (Flame of Love)'', била објавена една година подоцна.
Во октомври 2017 година, Темин го издал својот втор корејски студиски албум, ''Мув (Move)'', а насловната песна привлекла внимание поради својата препознатлива кореографија. Во 2018 година, Темин го издал својот прв јапонски студиски албум, ''Темин'', и ја започнал својата прва јапонска турнеја, наречена Сириус. Неговиот трет корејски студиски албум ''„Невр гона денс аген“ (Никогаш нема да танцува повторно)'' (2020), предводен од сингловите „''Криминал''“ и „''Ајдиа''“ (Idea), бил широко признат од критичарите како едно од најдобрите К-поп изданија на годината. Следеле ЕП, ''Адвајс (Advice)'' (2021), ''Гилти (Guilty)'' (2023) и Е''трнал (Eternal)'' (2024).
1 Кариера
1.1 2008–2013: Почетоци во кариерата
Ли Те-мин е роден на 18 јули 1993 година во Сеул. Тој се приклучил на Ес-Ем ентертејнмент како приправник со талент во пеење и танцување и бил избран да дебитира како член на ''Шајни'' во 2008 година на возраст од 14 години. Групата официјално дебитирала на 25 мај, 2008 година, настапувајќи на музичката програма ''Инкигајо'' на Ес-Би-Ес. Темин го имал своето актерско деби следната година во комедијата ''Урнебесни домаќинки'' на Ем-Би-Ес, како Џунсу. Во јануари 2012 година, тој го позајмил гласот на главниот лик во корејската верзија на анимираниот филм ''Дете коала''. Се вклучил и во натпреварувачката програма за пеење ''Бесмртни песни 2'' како натпреварувач.
На 19 септември 2012 година, Темин ја издал својата прва саундтрак песна (OST), „Ју“, за драмата ''До убавата ти''. На 16 октомври било објавено дека Темин, заедно со Еунхјук од Супер Џуниор и Хенри од Супер Џуниор-М, Хјојон од Грлс‘ џенерејшн и Каи и Лухан од Ексо ќе учествуваат како шестчлен танцов тим за Тематската песна на Велостер, „Максстеп“, соработка помеѓу Ес-Ем ентертејнмент и Хјундаи. Видео тизер на песната бил премиерно прикажан на ПИЛ Јуник шоу на 17 октомври.
Во април 2013 година, Ес-Ем ентертејнмент открил дека Темин ќе учествува во реалното естрадно шоу ''Се оженивме'' со Сон На-еун како негова партнерка, заменувајќи ја претходната двојка Куангхи и Сунхуа. Истата година, Темин се појавил во три епизоди во драмата ''Агенција за запознавање: Сирано'' како идол пејач Јанг Хо-јол со уметничко име Реј. Во јуни, тој се појавил во соло песната на Хенри на Супер Џуниор-М „Трап“ заедно со Кјухјун од Супер Џуниор. Во декември, Темин учествувал во саундтракот на серијата ''Премиер и јас'', обезбедувајќи вокал за песната „Футстепс“ (Footsteps), првата песна што била прикажана во серијата, на крајот од нејзината трета епизода.
1.2 2014–2016: Соло деби со Ејс, Прес ит и Сајонара Хитори
Во мај 2014 година, Темин се појавил во мјузиклот ''Гунг'' во Јапонија. На 18 август 2014 година, Темин го направил своето соло деби со објавувањето на неговата прва (ЕП) ''Ејс''. ЕП со шест песни се искачила на првото место на топ-листата за албуми Гаон во Јужна Кореја, додека нејзиниот водечки сингл „Дејнџер“ (Danger) го достигнал петтото место на дигиталната табела Гаон. Музичкото видео за „Дејнџер“ било објавено на 16 август, според кореографија на американскиот кореограф Иан Иствуд и режисерскиот тим на Ес-Ем ентертејнмент, БитБургер. Темин отпатувал во Лос Анџелес за да ја научи кореографијата.
На 3 февруари 2015 година, Темин бил потврден во актерската екипа на првата сезона на ''Парот направен во рај се враќа''. На 14 април, Темин се приклучил на програмата на ЈТБЦ, ''Оди на училиште'' како член на актерската екипа. На 1 јуни, тој ја објавил песната „Дет нејм“ (That Name) во соработка со колегата од бендот Џонгхјун како саундтрак за серијата на KBS2, ''Кој си ти: Училиште 2015''. Песната дебитирала на 36-то место на дигиталната табела Гаон.
Темин го издал својот прв студиски албум ''Прес ит'' на 23 февруари 2016 година. Албумот содржел десет песни, вклучувајќи го и водечкиот сингл „Прес јор намбр“ (Press Your Number), кој бил копродуциран од Бруно Марс. Темин им рекол на новинарите на медиумската изложба организирана од колегата од бендот Минхо во Ес-Ем Таун Коекс Артиум во округот Гангнам, Сеул, „По моето ЕП, настапив со ''Шајни'', но исто така поминав многу време за да се подготвам за мојот следен соло албум, […] зедов многу приватни часови за пеење и танц и ги разгледав моите минати песни, сакам да кажам дека станав посилен изведувач“. Албумот дебитирал на првото место на табелата за албуми Гаон.
Во јуни 2016 година, јапонското деби на Темин било најавено со ЕП ''Сајонара Хитори'' и изложба на неговиот 23-ти роденден. ЕП била објавена на 27 јули и вклучувала четири нови песни, како и јапонската верзија на „Прес јор намбр“. Подоцна во јуни, било потврдено дека Темин ќе биде дел од актерската екипа на танцовата програма на Емнет'', Погоди ја сцената''. Тој бил партнер со Кохару Сугавара, кој ја кореографирал неговата јапонска дебитантска песна „Сајонара Хитори“, и се нашла на првото место во втората епизода.
1.3 2017–2018: Флејм оф лав, Мув и Темин
Во јули 2017 година, Темин го одржал својот прв солистички концерт во Јапонија во Нипон Будокан во Токио, привлекувајќи 28.000 обожаватели. Неговата втора јапонска EП, ''Флејм оф лав (Flame of Love)'', била објавена истиот месец. Темин го одржал својот прв корејски концерт, Оф-сик (Off-Sick), во текот на три дена на крајот на август, свирејќи на вкупно 12.000 луѓе. Концертите на Оф-сик биле најавени на 7 септември и се одржале на 14 и 15 октомври во Гимназијата Џамсил, привлекувајќи 10.000 обожаватели. Ова подоцна било проследено со дополнителни емисии во Јапонија.
Во август 2017 година, била објавена првата јапонска драма на Темин, ''Последен живот: Дури и ако исчезнеш утре''. Криминалната серија, во режија на Масатоши Кураката и Такеши Марујама, било оригинално јапонско дело за Амазон прајм видио и објавено во септември. Во него глумеле Темин и Шота Мацуда. Темин обезбедил и вокал за саундтракот за драмата „Какво е ова чувство“. Неговата прва реална серија, ''Темин: Екстра кем'', била емитувана преку Ви лајв, прикажувајќи ги подготовките за неговиот претстоен албум и снимките од концертот зад сцената.
Темин се приклучил на реалното шоу ''Единицата'' како ментор во октомври 2017 година. Неговиот втор студиски албум, ''Мув'', бил објавен истиот месец. Водечкиот сингл со исто име привлекол внимание поради својата единствена кореографија и го поттикнал трендот наречен „Мув болест“ откако изведбата на песната станала вирална во Јужна Кореја. Албумот дебитирал на второто место на табелата за албуми Гаон и на третото место на Светската табела за албуми ''на Билборд''. На 10 декември било објавено препакувано издание на ''Мув'', насловено како ''Mув-инг''. Додал четири нови песни на листата на песни, вклучувајќи го и водечкиот сингл „Деј енд најт“ (Day and Night). Истиот месец, Темин требал да настапи на годишниот ''фестивал на песната Кеј-Би-Ес,'' но се повлекол една недела по смртта на колегата од бендот, Џонгхјун.
Темин учествувал во програмата на ЈТБЦ, ''Зошто да не?''''Танчерот'' во мај 2018 година. Шоуто го следел како патува во Лос Анџелес заедно со Еунхјук и членот на Хајлајт, Ли Ги-кванг во нивната потрага да станат кореографи. Подоцна се приклучил на музичката програма ''Повикот'', каде што соработувал со уметници како што се Биуај и Ју-Ви. Почнувајќи на 21 септември 2018 година, Темин ја започнал својата прва јапонска концертна турнеја, Сириус. Се состоела од 32 распродадени концерти во 16 градови, привлекувајќи 100.000 луѓе. На 5 ноември, Темин го издал истоимениот студиски албум, ''Таемин'', негов трет севкупно и прв на јапонски.
1.4 2019: Вант, Фејмос и деби со СуперЕм
Темин ја објавил својата втора корејска EП, ''Вант (Want)'', на 11 февруари 2019 година. Кореографијата за насловната песна ја креирал Кохару Сугавара. ЕП влегла во различни топ листи ''на Билборд'', вклучувајќи го и четвртото место на Светски албуми, петтото учество на Темин до сега и петтото на Хитсикерс албуми, што било нов врв во кариерата. Тој го следел изданието со неговиот втор корејски концерт Т1001101, кој се одржал во Олимписката ракометна гимназија СК од 15 до 17 март.
Темин ја започнал својата прва турнеја на јапонската арена, XTM, во Хокаидо на 8 јуни. Биле закажани 14 концерти, а во август биле додадени уште три за да се задоволи побарувачката. На 4 август, Темин дигитално ја објавил својата трета јапонска EП, ''Фејмос (Famous)'', со физичко издание на 28 август преку ЕМИ рекордс и Јуниверзал мјузик Џепен. Главниот сингл и насловна песна „Фејмос“ биле објавени на 26 јули 2019 година, заедно со музичко видео. ЕП се нашла на врвот на табелата за албуми Орикон, негово прво издание што го достигнало тоа.
Во август, Темин дебитирал како член на СуперЕм, К-поп супергрупа создадена од Ес-Ем ентертејнмент во соработка со Капитол рекордс. Промоциите на групата започнале во октомври и биле насочени кон американскиот пазар. Истоименото деби ЕП на СуперЕм било објавено на 4 октомври, со водечкиот сингл „Џопинг“. Таемин се вратил во Јапонија со своите концерти T1001101 во декември, настапувајќи во Јокохама Арена и во салата Осака-џо во текот на три дена.
1.5 2020 – денес: Невр гана денс аген, Адвајс, Гилти и Итрнал
Темин требал да одржи концерт „Никогаш нема да танцува повторно“ во Сеул во март 2020 година, но тој бил откажан поради пандемијата КОВИД-19. Пред објавувањето на неговиот претстоен албум, тој глумел во онлајн реалното шоу, ''Редок-тим'', во кое ги завршил мисиите врз основа на резултатите од игри. Третиот корејски студиски албум на Темин, ''Невр гана денс аген'', бил издаден во два дела во септември и ноември 2020 година, соодветно. Проектот, заедно со водечките синглови „Криминал“ и „Ајдиа“, бил широко признат од критичарите како едно од најдобрите К-поп изданија на годината.
Темин ја објавил песната „Мај деј“ (My Day) за саундтрак на драмската серија на твН, ''Навилера'' во март 2021 година. Тој ја објавил својата трета корејска EП, ''Адвајс'', на 18 мај. Албумот содржи пет песни, вклучувајќи го и главниот сингл со истото име. Тој го прегледал синглот на онлајн концерт наречен NGDA (Невр гана денс аген), кој го одржал преку платформата Бијонд лајв на 2 мај. Концертот привлекол речиси 90.000 гледачи во 119 земји. Темин учествувал во тематската песна за Летните олимписки игри 2020 година, која ја снимил пред да се запише во војска.
Темин се вратил како солист со својата четврта EП, ''Гилти'' на 30 октомври 2023 година, две години и пет месеци по ''Адвајс''. Во декември, одржал концерт насловен Метаморф во Инспир арената во Инчеон. Тој бил првиот уметник кој одржал самостоен концерт на местото, кое е првата повеќенаменска арена во Јужна Кореја. Соло договорот на Темин со Ес-Ем ентертејнмент завршил во март 2024 година, иако тој продолжил да спроведува групни активности со ''Шајни'' под компанијата. Потпишал нов договор со Би-Пи-Ем ентертејнмент за неговите соло промоции. Тој ја издал својата петта EП, ''Итрнал'', на 19 август, одбележувајќи ја десетгодишнината од неговото соло деби. На 31 август, тргнал на светска турнеја, насловена Ефемерал гејз, која започнала со концерти во Азија. Тој бил домаќин на Емнет шоуто за преживување ''„Патот кон Кралството: Ејс на Ејс“'' во септември 2024 година.
2 Јавен имиџ и музички стил
Темин бил познат по неговиот специфичен и сложен стил на танцување, кој често вклучувал елементи на современ танц. Неговата честа употреба на андрогина мода и шминка, особено откако неговиот сингл „Мув“ од 2017 година, му донел признание како пионер на трендот на андрогина изведба меѓу машките К-поп идоли.Сакав да одам подалеку од она што вообичаено се перципира како К-поп, и преку „Мув“ успеав да покажам концепт кој е повозбудлив, помоќен. Не само тоа, туку без разлика на полот, верувам дека целата публика ќе може да ужива и да го слуша ова како нешто поразлично од повеќето од она што се објавува во К-попот. (...) Целта ми беше да ја најдам средината, мешајќи ги и машките и женските движења во кореографијата заедно. — кажал Темин за „Мув“Кореографијата на „Мув“, создадена од јапонскиот кореограф и чест соработник Кохару Сугавара, станала популарна во Јужна Кореја по објавувањето на синглот, поттикнувајќи многу танцови преработки од обожавателите и познатите личности во трендот наречен „Мув болест“.
Дискографијата на Темин е претежно поп и Р&Б и повремено под влијание на рок, хип-хоп, трап и електро, потемна во споредба со неговата работа со ''Шајни'' и сензуален карактер. Лирски, песните на Темин опфаќаат концепти кои се движат од љубов и страст до самооткривање, филозофија и вера. Неговите музички спотови честопати се фокусирани на кореографија и содржат библиски референци, особено „Вант“ (Want).
3 Филантропија
Во 2016 година, Темин заедно со колегата Ки и други уметници од Ес-Ем ентертејнмент, учествувале во кампањата „Направи ветување“ на УНИЦЕФ и Луј Витон, при што 40% од приходите биле донирани преку УНИЦЕФ за децата на кои им била потребна помош.
4 Личен живот
Во март 2011 година, Темин се префрлил од средното училиште Чунгдам во уметничкото училиште Ханлим Мулти за да се справи со неговиот напорен распоред за време на јапонските промоции на ''Шајни''. Матурирал во февруари 2012 година, но не можел да присуствува на церемонијата поради активностите на бендот. Темин се запишал на Универзитетот Мионџи во 2013 година, на отсек филм и мјузикли. Тој се идентификува како католик.
4.1 Воена служба
На 19 април 2021 година, тој објавил за време на пренос на Ви лајв дека ќе се пријави за задолжителната воена служба на 31 мај, служејќи како член на воениот бенд. На 14 јануари 2022 година, било објавено дека Темин ќе ја заврши својата воена служба како работник во јавна служба поради влошување на симптомите на депресија и панично растројство. Бил ослободен на 4 април 2023 година.
5 Дискографија
Студиски албуми
*''Прест ит'' (2016)
*''Мув'' (2017)
*''Темин'' (2018)
*''Невр гана денс аген'' (2020)
5.1 Текстописец
Сите заслуги за пишување песни се адаптирани од Корејското здружение за авторски авторски музички права.
+Список на песни заслужни како текстописец, Песна, Година, Уметник, Албум, Ко-напишано со
„Прес јор намбр“, 2016 година, Темин, ''Прес ит'', Тензо и Таско
„Солџр“,
„Пинокио“, 2018 година, Темин, Биуај, ''Проектот за Кол бр. 4'', Џеј Кју, Ким Џин, Мола, Биуај
„Аур пејџ“ (ko), ''Шајни'', ''Д стори оф лајт ЕП.3'', Шајни, Кензи
„Сани сајд“ , Сингл кој не се наоѓа во албум, Шајни
"2 кидс", 2020 година, Темин, ''Невр гана денс аген: чин 1'', Џо Јун-кјунг
"Хевн", ''Невр гана денс аген: чин 2'', Ју Јанг-џин
„Тинк оф ју“ (ko), __
"Панси", Јунг Јанг-ах
„Дежаву“, 2024 година, ''Итрнал'', Ан Јанг-џу Јонг
„Сеј лес“, Сан Јун
* исто така заслужен како композитор
6 Филмографија
6.1 Филм
Година, Наслов, Улога, Белешки, Нав.
2012 година, ''Дете коала'', Џони, Гласовна улога; Корејска верзија, <ref>''Јас сум'', Самиот, Документарец за Ес-Ем таун,
2015 година, ''Ес-Ем таун сцената'', Самиот, Филм за концерт на Ес-Ем таун,
6.2 Телевизија
Година, Наслов, Улога, Белешки,
2009 година, ''Урнебесни домаќинки'', Џун-су, <ref>
2011 година, ''Атина: божица на војната'', Самиот, Камео,
2011 година, ''Месечева ноќ '90'', Ким Сунг-џе, Деукс епизода, ''Висок удар!''''3'', Самиот,
2012 година, ''Саламандер Гуру и Сенки'', Мајстор за маскирање,
2013 година, ''Агенција за запознавање: Сирано'', Јанг Хо-јеол/Реј, ''Чудото'', Ким Тан, Пародија ''на Наследниците'',
2017 година, ''Последен живот: Дури и ако исчезнеш утре'', Сонг Сион, <ref>
6.3 Разновидни емисии
Година, Наслов, Белешки, Нав.
2012 година, ''Бесмртни песни 2'', Натпреварувач, <ref>
2013–2014 година, ''Се оженивме'', со Сон На-Еун,
2015 година, ''Парот направен во рај се враќа'', Член на актерската екипа, <ref>''Оди на училиште'', <ref>
2016 година, ''Удри ја сцената'', Натпреварувач,
2017 година, ''Единицата'', Ментор,
2018 година, ''Зошто да не?''''Танчерот'', Член на актерската екипа, <ref>''Повикот'', <ref>
2024 година, ''Пат до Кралството: Ејс на ејс'', Водител,
6.4 Веб
Година, Наслов, Нав.
2017 година, ''Темин: Екстра кем'', <ref>
2020–2021 година, ''Tем-лог 6v6'',
2020 година, ''Редок-тим'',
7 Музички театар
Година, Наслов, Улога, Белешки, Нав.
2014 година, ''Гунг'', Принцот Ли Шин, Главна улога, <ref>
8 Концерти и турнеи
8.1 Наслов
* Таемин првата фаза Нипон Будокан (2017)* Оф-сик (2017)* Темин Јапонија 1-та турнеја „Сириус“ (2018)* T1001101 (2019)* XTM Арена турнеја (2019)* Темин: НГДА (Никогаш нема да танцувам повторно) (2021)* Метаморф (2023-24)* Ефемерен поглед (2024-25)